
18 Ιανουάριου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 64 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Σύσταση Συντονιστικού Οργάνου Καταπολέμη¬ 
σης Φορολογικού Εγκλήματος. 

2 Τύπος της Πορισματικής Έκθεσης του άρθρου 
392 του ν. 4512/2018 (Α' 5) «Ρυθμίσεις για την 
εφαρμογή των Διαρθρωτικών Μεταρρυθμίσεων 
του Προγράμματος οικονομικής Προσαρμογής 
και άλλες διατάξεις». 


ΑΠΟΦΑΣΕΙΣ 

Αριθμ.: 2/4424/0004 (1) 

Σύσταση Συντονιστικού Οργάνου Καταπολέμη¬ 
σης Φορολογικού Εγκλήματος. 

Ο ΑΝΑΠΛΗΡΩΤΗΣ 

ΥΠΟΥΡΓΟΣ ΔΙΚΑΙΟΣΥΝΗΣ, ΔΙΑΦΑΝΕΙΑΣ ΚΑΙ 

ΑΝΘΡΩΠΙΝΩΝ ΔΙΚΑΙΩΜΑΤΩΝ - 

Ο ΥΠΟΥΡΓΟΣ ΟΙΚΟΝΟΜΙΚΩΝ 

ΚΑΙ Ο ΔΙΟΙΚΗΤΗΣ 

ΤΗΣ ΑΝΕΞΑΡΤΗΤΗΣ ΑΡΧΗΣ ΔΗΜΟΣΙΩΝ ΕΣΟΔΩΝ 

Έχοντας υπόψη: 

1 )Τις διατάξειςτων άρθρων 381-388 του ν. 4512/2018 (Α' 5) 
και ειδικότερα του άρθρου 388. 

2) Τις διατάξεις του Κεφαλαίου Α' «Σύσταση Ανεξάρτη¬ 
της Αρχής Δημοσίων Εσόδων» του Μέρους Πρώτου του 
ν.4389/2016 «Επείγουσες διατάξεις για την εφαρμογή της 
συμφωνίας δημοσιονομικών στόχων και διαρθρωτικών 
μεταρρυθμίσεων και άλλες διατάξεις»(Α' 94). 

3) Τις διατάξεις του ν. 3861 /2010 "Ενίσχυση της διαφά¬ 
νειας με την υποχρεωτική ανάρτηση νόμων και πράξεων 
των κυβερνητικών, διοικητικών και αυτοδιοικητικών ορ¬ 
γάνων στο διαδίκτυο «Πρόγραμμα Διαύγεια» και άλλες 
διατάξεις" (Α' 112). 

4) Το άρθρο 90 του Κώδικα Νομοθεσίας για την Κυβέρ¬ 
νηση και τα κυβερνητικά όργανα, που κυρώθηκε με το 
άρθρο πρώτο του π.δ. 63/2005 (Α' 98). 

5) Το π.δ. 73/2015 «Διορισμός Αντιπροέδρου Κυβέρ¬ 
νησης, Υπουργών Αναπληρωτών Υπουργών και Υφυ¬ 
πουργών» (Α' 116). 

6) Το π.δ. 96/2017 «Οργανισμός Υπουργείου Δικαιοσύ¬ 
νης, Διαφάνειας και Ανθρωπίνων Δικαιωμάτων» (Α' 136). 


7) Το π.δ. 142/2017 «Οργανισμός Υπουργείου Οικο¬ 
νομικών» (Α' 142). 

8) Την υπ' αριθμ. Υ30/09.10.2015 απόφαση του Πρω¬ 
θυπουργού «Ανάθεση αρμοδιοτήτων στον Αναπληρω¬ 
τή Υπουργό Δικαιοσύνης, Διαφάνειας και Ανθρωπίνων 
Δικαιωμάτων, Δημήτριο Παπαγγελόπουλο» (Β' 2183). 

9) Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Άρθρο 1 

Στο Υπουργείο Οικονομικών συστήνεται μικτό διυπη- 
ρεσιακό συντονιστικό όργανο με τίτλο «Συντονιστικό 
Όργανο Καταπολέμησης Φορολογικού Εγκλήματος». 

Άρθρο 2 

Σκοπός του Συντονιστικού Οργάνου είναι ο συντο¬ 
νισμός των ερευνών για την αποτελεσματική καταπο¬ 
λέμηση μείζονος απαξίας φορολογικών εγκλημάτων 
που βλάπτουν σοβαρά τα συμφέροντα του Ελληνικού 
Δημοσίου και της Ευρωπαϊκής Ένωσης. 

Άρθρο 3 

Το Συντονιστικό Όργανο Καταπολέμησης Φορολογι¬ 
κού Εγκλήματος, απαρτίζεται από: 

α) τον Εισαγγελέα Οικονομικού Εγκλήματος με τον 
αναπληρωτή του ή εισαγγελικό λειτουργό, που επικου¬ 
ρεί τον Εισαγγελέα Οικονομικού Εγκλήματος και ορίζεται 
με πράξη του, ως Πρόεδρος, με τον αναπληρωτή του, 
β) δύο (2) εκπροσώπους της Α.Α.Δ.Ε., που ορίζονται με 
πράξη του Διοικητή, ως μέλη, με τους αναπληρωτές τους, 
γ) δύο (2) εκπροσώπους της Διεύθυνσης Ερευνών Οι¬ 
κονομικού Εγκλήματος του Υπουργείου Οικονομικών, 
που ορίζονται με πράξη του Προϊσταμένου της Διεύθυν¬ 
σης, ως μέλη, με τους αναπληρωτές τους, 
δ) δύο (2) εκπροσώπους του Σώματος Δίωξης Οικονο¬ 
μικού Εγκλήματος, που ορίζονται με πράξη του Ειδικού 
Γραμματέα Σώματος Δίωξης Οικονομικού Εγκλήματος, 
με τους αναπληρωτές τους, 
ε) έναν (1) εκπρόσωπο της Διεύθυνσης Οικονομικής 
Αστυνομίας, που ορίζεται με πράξη του Διευθυντή της, 
με τον αναπληρωτή του, και 
στ) έναν (1) εκπρόσωπο της Αρχής Καταπολέμησης 
της Νομιμοποίησης Εσόδων από Εγκληματικές Δραστη¬ 
ριότητες και της Χρηματοδότησης της Τρομοκρατίας 

και Ελέγχου των Δηλώσεων Περιουσιακής Κατάστασης, 
που ορίζεται με πράξη του Προέδρου της, με τον ανα¬ 
πληρωτή του. 

Η θητεία των μελών είναι τριετής και δύναται να ανα¬ 
νεωθεί για άλλη μια τριετία.Τα μέλη του ως άνω οργάνου 
έχουν αποδεδειγμένη εμπειρία σε θέματα φορολογικών 
ερευνών. 

Άρθρο 4 

1. Οι αρμοδιότητες του Συντονιστικού Οργάνου είναι 
οι εξής: 

α) η αποφυγή επικαλύψεων του έργου της Υπηρεσί¬ 
ας με το ελεγκτικό έργο της Α.Α.Δ.Ε., και των διωκτικών 
σωμάτων του άρθρου 3 της παρούσας, 

β) η υποβολή μη δεσμευτικών προτάσεων προς τον 
Εισαγγελέα Οικονομικού Εγκλή ματος για την προτεραι- 
οποίηση των δράσεων της Υπηρεσίας, 

γ) η παρακολούθηση της πορείας των υποθέσεων 
που αφορούν σε μείζονος ποινικής απαξίας φορολογικά 
εγκλήματα και οποιαδήποτε άλλα συναφή οικονομικά 
εγκλήματα που βλάπτουν σοβαρά τα συμφέροντα του 
Ελληνικού Δημοσίου και της Ευρωπαϊκής Ένωσης, ιδίως 
δε η παρακολούθηση της έγκαιρης διαβίβασηςτων πορι- 
σματικών εκθέσεων στην Α.Α.Δ.Ε., λαμβάνοντας υπόψη 
τις προθεσμίες της κείμενης φορολογικής νομοθεσίας 
για την ολοκλήρωση των φορολογικών ελέγχων,και της 
σύνταξης των σχετικών μηνυτήριων αναφορών, και 

δ) η αμοιβαία ανταλλαγή πληροφοριών, στο μέτρο που 
αυτή επιτρέπεται με βάση το άρθρο 382 του ν. 4512/2018. 

2.0 Εισαγγελέας Οικονομικού Εγκλήματος εποπτεύει 
την λειτουργία του συντονιστικού οργάνου και δύναται 
να λαμβάνει υπόψη τις προτάσεις του για την προτε- 
ραιοποίηση δράσεων της υπηρεσίας σε υποθέσεις που 
βλάπτουν σοβαρά τα συμφέροντα του Ελληνικού Δη¬ 
μοσίου και της Ευρωπαϊκής Ένωσης. Κατά την άσκηση 
των αρμοδιοτήτων του, το συντονιστικό όργανο δεν 
επεμβαίνει στις διαδικασίες επιλογής υποθέσεων προς 
έλεγχο της Α.Α.Δ.Ε. 

Άρθρο 5 

1. Το Συντονιστικό Όργανο συνεδριάζει μετά από 
πρόσκληση του Προέδρου του, τακτικά τουλάχιστον 
μια φορά το μήνα, έκτακτα δε σε κάθε περίπτωση που 
κρίνεται αναγκαία για την συζήτηση θεμάτων επείγου¬ 
σας φύσης. 

2. Μια φορά ανά εξάμηνο, με πρόσκληση του Προέ¬ 
δρου του συντονιστικού οργάνου, οι επικεφαλής των Σω¬ 
μάτων, των Υπηρεσιών και των Αρχών που μετέχουν στο 
συντονιστικό όργανο, λαμβάνουν μέρος σε συνεδρίαση 
του οργάνου με σκοπό την ενίσχυση του συντονισμού 
των ερευνών για την αποτελεσματική καταπολέμηση 
των φορολογικών εγκλημάτων μείζονος απαξίας. 

3. Ο Πρόεδρος του συντονιστικού οργάνου δύναται, 
για την διευκόλυνση του έργου του, να δέχεται εισηγή¬ 
σεις προς εξέταση και να προσκαλεί στις συνεδριάσεις 
εκπροσώπους από άλλα ελεγκτικά σώματα ή αρχές. 

4. Οι εισηγήσεις του συντονιστικού οργάνου και τα 
πρακτικά των συνεδριάσεών του γνωστοποιούνται στον 
Εισαγγελέα Οικονομικού Εγκλήματος. 


5. Το Συντονιστικό Όργανο υποστηρίζεται γραμμα¬ 
τειακά και διοικητικά από την Διεύθυνση Ερευνών Οι¬ 
κονομικού Εγκλήματος του Υπουργείου Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιανουάριου 2018 

Οι Υπουργοί 

Αναπληρωτής Υπουργός 

Δικαιοσύνης, Διαφάνειας και 

Ανθρωπίνων Δικαιωμάτων Οικονομικών 

ΔΗΜΗΤΡ. ΠΑΠΑΓΓΕΛΟΠΟΥΛΟΣ ΕΥΚΛΕΙΔΗΣ ΤΣΑΚΑΛΩΤΟΣ 

Ο Διοικητής της Ανεξάρτητης 
Αρχής Δημοσίων Εσόδων 

ΓΕΩΡΓΙΟΣ ΠΙΤΣΙΛΗΣ 


Αριθμ.: ΔΕΛ Β 100796 7 ΕΞ 2018 (2) 

Τύπος της ΠορισματικήςΈκθεσης του άρθρου 
392 του ν. 4512/2018 (Α' 5) «Ρυθμίσεις για την 
εφαρμογή των Διαρθρωτικών Μεταρρυθμίσε¬ 
ων του Προγράμματος οικονομικής Προσαρμο¬ 
γής και άλλες διατάξεις. 

Ο ΔΙΟΙΚΗΤΗΣ ΤΗΣ ΑΝΕΞΑΡΤΗΤΗΣ ΑΡΧΗΣ 
ΔΗΜΟΣΙΩΝ ΕΣΟΔΩΝ 

Έχοντας υπόψη: 

1. Τις διατάξεις των άρθρων 381 -394 του Κεφαλαίου 
Δ' «Σύσταση Διεύθυνσης Ερευνών Οικονομικού Εγκλή¬ 
ματος και συναφείς διατάξεις» του ν. 4512/2018 (Α’ 5) 
και ειδικότερα της παραγράφου 5 του άρθρου 392 του 
ιδίου νόμου. 

2. Τις διατάξεις του ν. 4174/2013 (Α' 170) «Φορολογικές 
διαδικασίες και άλλες διατάξεις», όπως ισχύουν. 

3. Τις διατάξεις του π.δ. 142/2017 (Α' 181) Οργανισμός 
Υπουργείου Οικονομικών, όπως ισχύει. 

4. Τις διατάξεις των άρθρων 1 έως 43 του κεφαλαίου Α' 
«Σύσταση Ανεξάρτητης Αρχής Δημοσίων Εσόδων» του 
Μέρους Πρώτου του ν. 4389/2016 (Α' 94). 

5. Τις διατάξεις της αριθ. Δ.ΟΡΓ.Α 1036960/10.3.2017 
(Β' 968) απόφασης του Διοικητή της Ανεξάρτητης Αρχής 
Δημοσίων Εσόδων «Οργανισμός της Ανεξάρτητης Αρχής 
Δημοσίων Εσόδων (Α.Α.Δ.Ε.) », όπως τροποποιήθηκε, 
συμπληρώθηκε και ισχύει. 

6. Την αριθ. 1/20-01-2016 (18/Υ.Ο.Δ.Δ./20-01-2016) 
πράξης Υπουργικού Συμβουλίου «Επιλογή και διορισμός 
Γενικού Γραμματέα της Γενικής Γραμματείας Δημοσίων 
Εσόδων του Υπουργείου Οικονομικών» σε συνδυασμό 
με τις διατάξεις της παραγράφου 10 του άρθρου 41 του 
ν. 4389/2016, όπως ισχύουν, καιτην αριθ. 39/3/30.11.2017 
(Υ.Ο.Δ.Δ. 689) απόφαση του Συμβουλίου Διοίκησης 
της Α.Α.Δ.Ε. «Ανανέωση της θητείας του Διοικητή της 
Α.Α.Δ.Ε.». 

7. Την ανάγκη καθορισμού του τύπου της Πορισμα- 
τικής Έκθεσης για τη διακρίβωση τέλεσης εγκλημάτων 
φοροδιαφυγής. 

8. Το γεγονός ότι με την παρούσα απόφαση δεν προκαλείται δαπάνη σε βάρος του προϋπολογισμού της Α.Α.Δ.Ε. 
σύμφωνα με το άρθρο 90 του Κώδικα Νομοθεσίας για την Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 (Α' 98), αποφασίζουμε: 

Ο τύπος της Πορισματικής Έκθεσης του άρθρου 387 του ν. 4512/2018 (Α' 5) θα έχει τη μορφή του συνημμένου 
υποδείγματος. 


ΤΥΠΟΣ ΠΟΡΙΣΜΑΤΙΚΗΣ ΕΚΘΕΣΗΣ ΓΙΑΤΗΝ ΔΙΑΚΡΙΒΩΣΗ ΤΕΛΕΣΗΣ ΕΓΚΛΗΜΑΤΩΝ 

ΦΟΡΟΔΙΑΦΥΓΗΣ 


1. ΤΑΥΤΟΤΗΤΑ ΕΛΕΓΧΟΥ 


ΥΠΗΡΕΣΙΑ ΕΛΕΓΧΟΥ 



ΕΙΣΑΓΓΕΛΙΚΗ ΠΑΡΑΓΓΕΛΙΑ 



ΕΝΤΟΛΗ ΕΡΕΥΝΑΣ 



ΑΝΤΙΚΕΙΜΕΝΟ ΕΡΕΥΝΑΣ 



ΕΛΕΓΧΟΝΤΕΣ ΥΠΑΛΛΗΛΟΙ 



ΠΕΡΙΟΔΟΣ ΕΛΕΓΧΟΥ 



ΕΛΕΓΧΟΜΕΝΟΣ 



Α.Φ.Μ. 



ΑΡΜΟΔΙΑ Δ.Ο.Υ. 



ΚΥΡΙΑ ΔΡΑΣΤΗΡΙΟΤΗΤΑ 



ΔΙΕΥΘΥΝΣΗ ΚΑΤΟΙΚΙΑΣ/ΕΔΡΑΣ 



ΤΗΛΕΦΩΝΟ-ΡΑΧ 



Ε-ΜΑΙΕ 




2. ΒΑΣΙΚΑ ΔΕΔΟΜΕΝΑ 

Περιλαμβάνονται βασικά στοιχεία για τον ελεγχόμενο ή την ελεγχόμενη νομική οντότητα. 

Ειδικότερα δύνανται να περιλαμβάνονται τα κάτωθι: 

Μορφή - Επωνυμία επιχείρησης (Είδος Νομικού Προσώπου, Φυσικό πρόσωπο). 

Σύσταση - Διάρκεια -Έδρα (Ημερομηνία σύστασης ή έναρξης, έγγραφο νομιμοποίησης, 

διάρκεια κατά την Σύσταση, έδρα). 

Σκοπός (βάσει του καταστατικού) και Αντικείμενο Εργασιών. 

Τηρούμενα λογιστικά αρχεία (βιβλία - στοιχεία). 

3. ΛΟΙΠΑ ΔΕΔΟΜΕΝΑ ΕΛΕΓΧΟΜΕΝΟΥ 

Καταγράφονται λοιπά στοιχεία όπως το μετοχικό - εταιρικό κεφάλαιο, οι μέτοχοι - εταίροι, πληροφορίες αναφορικά 
με τη διοίκηση - εκπροσώπηση της οντότητας, τα συνυπόχρεα πρόσωπα, τυχόν συμμετοχές της/του ελεγχόμενης/νου 
σε άλλα νομικά πρόσωπα ή νομικές οντότητες, μετατροπή - απορρόφηση - συγχώνευση, πληροφορίες αναφορικά 
με τις εγκαταστάσεις, τα μεταφορικά μέσα και το απασχολούμενο προσωπικό ενώ περαιτέρω παρέχονται στοιχεία 
αναφορικά με την αρμόδια, για τη διενέργεια του φορολογικού ελέγχου Δ.Ο.Υ., καθώς και για τυχόν προηγούμενους 
διενεργηθέντες φορολογικούς ελέγχους. 

4. ΟΙΚΟΝΟΜΙΚΑ ΔΕΔΟΜΕΝΑ-ΔΗΛΩΣΕΙΣ 

Καταγράφονται τα οικονομικά δεδομένα του ελεγχόμενου προσώπου, όπως προκύπτουν από τις υποβληθείσες 
δηλώσεις, τα τηρούμενα λογιστικά αρχεία (βιβλία - στοιχεία), τα τραπεζικά δεδομένα (σε περίπτωση άρσης τραπε¬ 
ζικού απορρήτου), τα περιουσιακά στοιχεία κ.λπ. 

5. ΠΡΑΓΜΑΤΙΚΑ ΠΕΡΙΣΤΑΤΙΚΑ - ΣΥΛΛΟΓΗ ΣΤΟΙΧΕΙΩΝ 

Καταγράφεται η συναφής προανακριτική δικογραφία, 

τα πραγματικά περιστατικά που διέπουν την υπόθεση, 
οι ληφθείσες καταθέσεις, οι συλλεχθείσες πληροφορίες, 
οι λοιπές εν γένει ενέργειες και τα αποδεικτικά μέσα και 
έγγραφα του φακέλου, προκειμένου να διαμορφωθεί 
ολοκληρωμένη, σαφής και αντικειμενική γνώμη του 
ελέγχου για την κρινόμενη υπόθεση. 

6. ΕΛΕΓΚΤΙΚΕΣ ΕΠΑΛΗΘΕΥΣΕΙΣ - ΤΕΚΜΗΡΙΩΣΗ 
ΕΛΕΓΧΟΥ 

Καταγράφονται οι ελεγκτικές επαληθεύσεις που διε- 
νεργήθηκαν για τον έλεγχο της συγκεκριμένης υπόθε¬ 
σης. Περαιτέρω, καταγράφονται τεκμηριωμένα οι δια¬ 
πιστώσεις και τα ευρήματα του ελέγχου σε σχέση με τις 
ελεγκτικές επαληθεύσεις που διενεργήθηκαν. 


7. ΙΣΧΥΟΥΣΕΣ ΔΙΑΤΑΞΕΙΣ 

Καταγράφονται οι ισχύουσες διατάξεις που αφορούν 
την ελεγχόμενη υπόθεση. 

8. ΔΙΑΠΙΣΤΩΣΕΙΣ ΕΛΕΓΧΟΥ 

Καταγράφονται οι διαπιστωθείσες παραβάσεις της 
φορολογικής νομοθεσίας. 

9. ΑΠΑΝΤΗΣΗ ΤΟΥ ΕΛΕΓΧΟΜΕΝΟΥ 

Ο έλεγχος συνοψίζει την απάντηση του ελεγχόμενου 
σε σχέση με τον ισχυρισμό για φοροδιαφυγή αξιολογώ¬ 
ντας και αντικρούοντας στοιχειοθέτη μένα τις αιτιάσεις 
του ελεγχόμενου. 

10. ΠΟΡΙΣΜΑ ΕΛΕΓΧΟΥ 

Καταγράφεται το τελικό πόρισμα του ελέγχου της συ¬ 
γκεκριμένης υπόθεσης από το οποίο προκύπτει σαφώς 
η ύπαρξη τέλεσης εγκλήματος φοροδιαφυγής κατά τις 
εκάστοτε ισχύουσες διατάξεις. 


Ημερομηνία././20.... 

Ο Προϊστάμενος Δ/νσης ή Ο ΠροϊστάμενοςΤμήματος Οι Ελεγκτές 

Υποδ/νσης Ερευνών Ερευνών 

Οικονομικού Εγκλήματος 


(Τίθεται ονοματεπώνυμο και υπογραφή) 


(Τίθεται ονοματεπώνυμο και υπογραφή) 


(Τίθεται ονοματεπώνυμο και υπογραφή) 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 18 Ιανουάριου 2018 
Ο Διοικητής 
ΓΕΩΡΓΙΟΣ ΠΙΤΣΙΛΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί)ΐτ>35ί6ΐ·.0ΐ(ά>6ί.αΓ 












